

****

**Prievidzské zborové dielne**

**PROPOZÍCIE**

**5. - 6. 10. 2019**

**Zborové dielne z verejných zdrojov podporil**

**fond na podporu umenia**

**Prievidzské zborové dielne**

Dvojdňové školiteľské podujatie záujemcov o zborový spev, ktoré je určené členom speváckych zborov aj jednotlivcom – záujemcom o zborový spev. Podujatie je organizované vo forme tvorivých dielní so zameraním na tri oblasti zborovej tvorby pod vedením renomovaných a skúsených slovenských dirigentov, ktoré frekventanti absolvujú postupne v rámci jednotlivých blokov.

Tri dielne zborového spevu sa v roku 2019 sú venované:

* nesmrteľným melódiám v podaní slovenských zborových aranžérov
* súčasným trendom v zborovom speve
* radosti z rytmu

**Organizátori:** Regionálne kultúrne centrum v Prievidzi

Spevácky zbor Rozkvet

**Hlavný partner:** Fond na podporu umenia

**Miesto:** Regionálne kultúrne centrum v Prievidzi, Záhradnícka 19 Prievidza

**Termín:** 5. - 6. október 2019

**Termín uzávierky**

**prihlášok:** 20. september 2019

**Zameranie zborových dielní:**

***I. Nesmrteľné melódie v podaní slovenských zborových aranžérov***

***lektor: Ján Glos***

* Ľúbostná pieseň z Gemera /úprava P. Procházka
* Yesterday /J. Lennon, P. McCartney, úprava V. Gajdoš

**Ing. Ján Glos** pochádza z Partizánskeho, no väčšinu detstva i mladosť strávil v Banskej Bystrici, kde sa začal venovať aj hudbe, a to v podobe hry na akordeóne. V roku 1997 po štyroch rokoch štúdia v triede profesorky Jarmily Luptovskej absolvoval Žilinské konzervatórium v triede profesora Miroslava Košnára. Okrem pedagogického pôsobenia na ZUŠ L. Stančeka v Prievidzi ako učiteľ hry na akordeóne, klávesových nástrojoch a dirigent školského orchestra sa už viac ako 40 rokov venuje aj zborovému spevu, a to v miešanom speváckom zbore Rozkvet. Tu pôsobil od roku 1974 ako člen zboru, od roku 1978 na poste druhého dirigenta a v roku 1989 sa stáva prvým a jediným dirigentom tohto vynikajúceho zboru, s ktorým dosiahol nemálo úspechov na pódiách doma i v zahraničí.



***II. Súčasné trendy v zborovom speve***

***lektorka: Monika Bažíková***

* írska ľudová pieseň - BeThou My Vision / úprava C. Smith
* Tintinnabulum / K. Jenkins

**Mgr. art. et Mgr.MonikaBažíková, ArtD.** pedagogicky pôsobí na vysokej škole, dirigentka, skladateľka, korepetítorka. Je absolventkou dirigentskej triedy prof. Štefana Sedlického na Konzervatóriu v Žiline a študijného programu Hudobná výchova - Hra na klavíri na Žilinskej univerzite v Žiline. Tiež absolvovala zborové dirigovanie na Akadémii umení v Banskej Bystrici u Mgr. art. Pavla Procházku a pokračovala v doktorandskom štúdiu na Akademiimuzycznej v Krakowe. V roku 2003 založila a doteraz vedie fakultný spevácky zbor OMNIA na Žilinskej univerzite, s ktorým dosiahla viaceré významné ocenenia na domácich a zahraničných festivaloch či súťažiach. Zároveň je členkou a umeleckou vedúcou súrodeneckého vokálneho septeta B7, tiež sa angažuje ako členka medzinárodného speváckeho zboru In terrapax. Jej repertoár charakterizuje žánrová pestrosť a rôznorodosť hudobných štýlov od renesancie po súčasnosť - klasická hudba, pop music, muzikál, a taktiež hudobné aranžmány a vlastná tvorba.

***III. Radosť z rytmu***

***lektor: Pavol Bažík***

* AgnusDei /Michael W. Smith
* Baba Yetu / Ch. Tin

***Mgr. art.* Pavol Bažík**pochádza z oravskej Habovky. Je jedným zo siedmych súrodencov Bažíkovcov, ktorí všetci pôsobia v hudbe a taktiež aj v súrodeneckom vokálnom oktete B7. V rámci štúdia sa venoval hre na klavíri, dirigovaniu zboru a orchestra na Konzervatóriu v Žiline a neskôr na VŠMU v Bratislave, kde získal bakalársky titul vo odbore zborové dirigovanie. Štúdium ukončil na akadémii umení v Banskej Bystrici. Venuje sa taktiež spevu sólovému aj zborovému, hudobnej kompozícii a aranžmánom pre rôzne vokálne aj nástrojové skupiny. V súčasnej dobe učí na dvoch základných umeleckých školách, kde vyučuje hru na klavíri a sólový spev. Pôsobí aj ako dirigent v speváckom zbore Tristianus v Trstenej a chrámovom zbore v Nižnej.

**Harmonogram zborových dielní:**

***sobota 5. október 2019***

08:00 prezentácia účastníkov (RKC, Záhradnícka 19, Prievidza)

09:00 – 12:00 tvorivé dielne: nácvik piesní

12:00 – 14:00 obed

14:00 – 18:00 tvorivé dielne: nácvik piesní

***nedeľa 6. október 2019***

09: 00 – 12:00 tvorivé dielne: nácvik piesní

12:00 – 14:00 obed

14:00 – 15:30 akustická skúška pred koncertom, príprava na koncert

16:00 spoločný koncert nacvičených skladieb, koncert hostí a vyhodnotenie

**Organizácia a pokyny pre účastníkov:**

* Nácvik bude prebiehať v priestoroch Regionálneho kultúrneho centra (RKC) v Prievidzi.
* Ubytovanie účastníkov (nocľah s raňajkami) zabezpečí RKC podľa počtu prihlásených účastníkov. Účastníci do prihlášky vyznačia počet dní, na ktoré budú požadovať ubytovanie.
* Stravovanie účastníkov (obed) bude zabezpečené v reštauračnom zariadení blízko miesta dielní.
* Stravu a ubytovanie si účastníci Prievidzských zborových dielní hradia sami.
* Notový materiál a nahrávky budú účastníkom doručené prostredníctvom mailovej pošty na základe vyplnenej prihlášky na tvorivé dielne.

***Prihláška:***

* prihlášku je potrebné zaslať mailom alebo poštou na adresu:

Regionálne kultúrne centrum v Prievidzi, Záhradnícka 19, 971 01 Prievidza, magdalena.hianikova@rkcpd.sk, 046 512 18 20, 0901 918 822 **do 20.9. 2019**

**Poplatky:**

***Účastnícky poplatok:***

* **5€**je možné zaplatiť v hotovosti priamo na mieste pri prezentácii

***Stravovanie***:

* obed 5. - 6. 10. – zarezervuje RKC v Prievidzi podľa počtu prihlásených, účastníci hradia sami priamo na mieste (cena: **cca 4,50€)**.

***Ubytovanie:***

* možnosť zabezpečenia ubytovania, ktoré si účastník hradí sám



autobusová a železničná stanica

Regionálne kultúrne centrum, SabbiaRistorante, Nábr. J. Kmeťa 11

Záhradnícka 19

Regionálne kultúrne centrum v Prievidzi

[www.rkcpd.sk](http://www.rkcpd.sk), GPS N48°46'18'' E18°37'41''

**Možnosti stravovania v pešej dostupnosti od RKC:**

Pizza Pepperoni, [www.pepperoni.sk](http://www.pepperoni.sk)

Čínska reštaurácia Shangai, [www.ishanghai.sk](http://www.ishanghai.sk)

SabbiaRistorante, [www.sabbia.sk](http://www.sabbia.sk)